[{"text_idx": "#000003", "text": "Yn ogystal a hyn roedd fy nghred yn y dyn syrthiedig yn peri cymhlethdod gyda credu mewn sosialaeth gomiwnyddol lwyr. Dwi\u2019n cofio darllen pan oeddwn tua 18 fod sosialwyr yn credu fod modd dileu trachwant, cenfigen ac uchelgais bersonol drwy\u2019r drefn addysg. Yn ogystal ag ymylu ar senario Orwell yn \u20181984\u2019 dwi ddim yn credu fod y peth yn bosib beth bynnag \u2013 canlyniad a cyflwr y dyn syrthiedig yw trachwant a cenfigen ac ni all addysg byth dynnu rheini allan o galon pob dyn yn llwyr. Rhaid oedd trefn sosialaidd felly oedd yn cymryd i gyfri cyflwr naturiol farus dyn. Problem arall sosialaeth lwyr i mi oedd lle mae lle creadigrwydd a menter? Efallai fod gan y chwith galed atebion i hyn ond methais i a canfod rhai call."}, {"text_idx": "#000004", "text": "Fodd bynnag \u2018toedd troi i\u2019r dde ddim yn opsiwn \u2013 roeddwn ni, oherwydd fy Nghristnogaeth, yn credu fod dyn yn syrthiedig ond roeddwn ni dal yn Gristion oedd yn credu fod adferiad yng Nghrist yn bodoli nid yn unig ar y lefel ysbrydol ond ar lefel cyfiawnder yn y byd. Wedi\u2019r cyfan sosialaidd i raddau yw\u2019r senario yn yr hanesyn yma am sut oedd Cristnogion yr eglwys fore yn cyd-fyw:"}, {"text_idx": "#000005", "text": "Roedd undod go iawn ymhlith y credinwyr i gyd. Doedd neb yn dweud \u201cFi biau hwnna!\u201d. Roedden nhw\u2019n rhannu popeth gyda\u2019i gilydd. Roedd cynrychiolwyr Iesu yn cael rhyw nerth rhyfedd i dystio\u2019n glir fod yr Arglwydd Iesu wedi dod yn o\u0302l yn fyw, ac roedden nhw i gyd yn teimlo fod Duw mor dda tuag atyn nhw. Doedd neb ohonyn nhw mewn angen, am fod pobl oedd yn berchen tir neu dai yn eu gwerthu, ac yn rhoi\u2019r arian i\u2019r apostolion i\u2019w rannu i bwy bynnag oedd mewn angen. Er enghraifft, Joseff, y dyn roedd yr apostolion yn ei alw\u2019n Barnabas (sy\u2019n golygu \u2018yr anogwr\u2019). Iddew o dras llwyth Lefi yn byw yn Cyprus. Gwerthodd hwnnw dir oedd ganddo a rhoi\u2019r arian i\u2019r apostolion. (Actau 4:32-37)"}, {"text_idx": "#000010", "text": "Am arddel y fath safbwynt mae sawl un wedi nodi wrtha i fod sy syniadaeth yn debyg i \u2018One Nation Conservatism\u2019 (ideoleg adain chwith y Blaid Geidwadol)."}, {"text_idx": "#000025", "text": "Bethan \u2013 dwi\u2019n amau dim na fydde ni\u2019n cytuno ar y rhan fwyaf o\u2019r polisiau rwyt ti\u2019n ymgyrchu arnynt, er, efallai nid y blaenoriaethau. Ond mae\u2019n rhaid imi gyfadde\u2019 \u2018mod i\u2019n switcho bant pan fyddaf yn clywed pobl yn son am \u2018gymdeithas cyfiawn\u2019 \u2013 mae\u2019n swnio fel jargon a jingoistiaeth i fi. Dwi jyst ddim yn ei gredu mwyach a dwi ddim yn credu fod y cyhoedd chwaith."}, {"text_idx": "#000026", "text": "Pan geisiodd Simon Glyn ymladd dros \u2018gymdeithas cyfiawn\u2019 roedd aelodau\u2019r chwith o fewn y Blaid yn dawel iawn eu cefnogaeth ac yn wir, aelodau amlwg o\u2019r chwith oedd fwyaf chwyrn eu hymosodiad arno ef (ac arnaf i). Mae hynny\u2019n hanes bellach, ond ers hynny, mae\u2019r consensws \u2018cenedlaethol-sosialaidd\u2019 roeddwn i\u2019n cytuno ynddo wedi ei chwalu i mi t\u2019beth."}]